આચાર્ય ચાણક્યએ કહ્યું છે કે, ‘શિક્ષક કભી સાધારણ નહીં હોતા. પ્રલય ઔર નિર્માણ ઇન કી ગોદ મેં પલતે હૈ.’ શિક્ષક તરીકે કારકિર્દીની શરૃઆત કરનારાં શિક્ષણમંત્રી બને તે બધાના નસીબમાં નથી હોતું. ગુજરાતના રાજકારણમાં નજર કરીએ તો એવા કેટલાક નેતાઓ જણાઈ આવે છે કે, જેઓ પહેલાં શિક્ષક હતા, બાદમાં રાજકારણમાં પ્રવેશ્યા. આ નેતાઓ એથી પણ આગળ વધીને શિક્ષણમંત્રીના હોદ્દા સુધી પણ પહોંચ્યા. ગુજરાતનાં હાલનાં મુખ્યમંત્રી આનંદીબહેન પટેલ લાંબો સમય સુધી શિક્ષણમંત્રી રહી ચૂક્યાં છે. તેઓએ કારકિર્દીની શરૃઆત એક શિક્ષક તરીકે કરી હતી. તો સરકારનાં હાલનાં બંને શિક્ષણમંત્રી ભુપેન્દ્રસિંહ ચુડાસમા અને વસુબહેન ત્રિવેદી પણ શિક્ષક હતાં.